Veitingahjónin Vilhjálmur Sigurðarson og Joke Michiel , sem reka staðinn Souvenir Restaurant í bænum Ghent í Belgíu , fengu sína fyrstu Michelin stjörnu afhenta við hátíðlega athöfn í dag . Vilhjálmur stundaði matreiðslunámið á Radisson SAS Hótel Sögu og í lokin var hann um tíma hjá Agnari á Texture , kom heim og tók sveinsprófið og vann í nokkra mánuði upp í Grilli áður en hann hélt til Belgíu og hóf störf á iN De Wolf . Næst starfaði Vilhjálmur á Hertog Jan , svo á La Buvette í Brussel og þaðan lá leiðin á Souvenir , en þau hjónin hafa rekið staðinn við góðan orðstír frá árinu 2014 . Joke Michiel fæddist í Leper í Belgíu , og starfaði í sjónvarpi í 10 ár , en þar kynntust þau hjónin , en Vilhjálmur starfaði í matreiðsluþætti sem að Joke stýrði . Viðburðarík vika hjá þeim , fyrsta Michelin stjarnan og í lok þessarar viku eiga þau von á þriðja barni . Smári er matreiðslumaður að mennt , en hann hefur starfað við fagið til fjölda ára , bæði sem starfsmaður og rekstraraðili . Í dag starfar Smári hjá Tónaflóði heimasíðugerð . Hægt er að hafa samband við Smára á netfangið smari@veitingageirinn.is Skoða allar greinar höfundar > > „ Meira en 70 prósent landsmanna vita hver ég er eða hafa heyrt um mig , “ segir Tómas „ Tommi “ Tómasson matreiðslumeistari í samtali við theculturetrip.com , sem birtir skemmtilegt viðtal við meistarann sem sjá má með því að smella hér . Tómas Andrés Tómasson , betur þekktur sem Tommi á Búllunni , er einn eiganda og stofnenda Hamborgarabúllu Tómasar . Áður rak hann keðju hamborgarastaði undir nafninu Tommaborgarar en þeir veitingastaðir voru fyrsta skyndibitakeðjan á Íslandi . Tómas hóf nám í matreiðslu árið 1967 í flugeldhúsi Loftleiða uppi á Keflavíkurflugvelli . Tommi rak Festi í Grindavík frá 1974 til 1977 . Að loknu námi í Bandaríkjunum í hótel - og veitingarekstri stofnaði hann Tommaborgara 14. mars 1981 . Útibú spruttu upp út um allt land og urðu 26 talsins . Eftir þrjú ár hætti Tommi rekstri Tommaborgara , en síðan hefur hann rekið Hard Rock Café og Hótel Borg , auk þess sem hann stofnaði Kaffibrennsluna árið 1996 og sá um rekstur til ársins 2002 . Þann 14. mars 2004 , klukkan 11 fyrir hádegi , þegar 23 ár voru liðin frá opnun Tommaborgara , opnaði Tommi nýjan hamborgarastað sem heitir Hamborgarabúlla Tómasar . Búllan er staðsett í bátslaga húsi að Geirsgötu 1 , en útibú hafa verið stofnuð í Reykjavík , í Hafnarfirði , London , Noregi svo fátt eitt sé nefnt .